ՏԵՂԵԿԱՆՔ - ՀԻՄՆԱՎՈՐՈՒՄ

«ՀՀ 2019 թվականի պետական բյուջեի մասին» ՀՀ օրենքի N 3 հավելվածով հաստատված և ՀՀ կառավարության 2018 թվականի դեկտեմբերի 27-ի «ՀՀ 2019 թվականի պետական բյուջեի կատարումն ապահովող միջոցառումների մասին» N 1515-Ն որոշման հավելվածների մեջ կատարվող փոփոխությունների անհրաժեշտությունը պայմանավորված է ՀՀ անշարժ գույքի կադաստրի կոմիտեի հնգամյա ծրագրով նախատեսված գործունեության, համակարգչային սարքերի, տնտեսական և գրասենյակային նյութերի՝ պարբերական բնույթ կրող, տեղափոխման աշխատանքներով դեպի սպասարկման գրասենյակներ և մարզային ստորաբաժանումներ:

Նախկինում տվյալ գույքերի և սարքավորումների ստացման և բաշխման գործընթացները իրականացվում էին համապատասխան ստորաբաժանումներին և սպասարկման գրասենյակներին ամրակցված տրանսպորտային միջոցներով: Օպտիմալացման շրջանականերում կրճատվել են ինչպես համապատասխան վարորդների հաստիքային միավորները, այնպես էլ ծառայողական ավտոմեքենաները (2018 թվականի տարեվերջին հանձնվել է 14 և 2019 թվականին նախատեսվում է հանձնել ևս 7 ծառայողական ավտոմեքենաներ): Առաջարկվող փոփոխության համաձայն նախատեսվում է ձեռք բերել երկու հատ Renault Dokker մակնիշի ավտոմեքենաներ, որոնց միջոցով ՀՀ ամբողջ տարածքով իրականացվելու են վերը նշված աշխատանքները:

Բաշխման նոր մոդելի կիրառումը կնպաստի աշխատանքային և նյութական ռեսուրսների արդյունավետության բարձրացմանը, թույլ կտա զերծ մնալ առանձնացված ստորաբաժանումների աշխատակիցներին ապրանքանյութական արժեքների ստացման համար կոմիտե պարբերաբար գործուղելուց՝ հաշվի առնելով նաև այն հանգամանքը, որ կոմիտեի գրասենյակները գտնվում են Հայաստանի Հանրապետության ողջ տարածքում:

Միաժամանակ ձեռք բերվող տրանսպորտային միջոցների օգտագործումը զգալիորեն կնվազեցնի կոմիտեի և «Հայփոստ» ՓԲԸ-ի միջև կնքված փաստաթղթերի առաքման ծառայության տրամադրման համար կնքված պայմանագրի արժեքը և թույլ կտա տնտեսել զգալի ֆինանսական միջոցներ (2018 թվականին ծախսը կազմել է 9՚000.0 հազար դրամ), հնարավոր կլինի կանոնակարգել ապրանքանյութական արժեքների, այլ միջոցների բաշխման գործընթացը, որը ներկայումս համակարգված չէ և իրականացվում է տարբեր ֆինանսական միջոցներով:

2 տրանսպորտային միջոցների ձեռքբերման համար գնման գործընթացի շրջանակներում կատարվել են աշխատանքներ ՀՀ կառավարության 2017 թվականի մայիսի 4-ի N 526-Ն «Գնումների գործընթացի կազմակերպման կարգը հաստատելու և ՀՀ կառավարության 2011 թվականի փետրվարի 10-ի N 168-Ն որոշումն ուժը կորցրած ճանաչելու մասին» որոշմամբ հաստատված «Գնումների գործընթացի կազմակերպման կարգ»-ի 18-րդ կետի պահանջներին համապատասխան։